Adesua Etomi

**Tolúlọpẹ́ Adesua Etomi-Wellington** tí a bí ní ọjọ́ kejìlélógún oṣù kejì ọdún 1988,  tí a mọ̀ sí **Adesua Etomi**, jẹ́ òṣèré àti oníṣòwò ọmọ orílẹ̀-èdè Nàìjíríà .  Àkọ́kọ́ ṣe iṣẹ́ fíìmù rẹ̀ ni kìkanlẹ̀kùn ọ̀run (*Knocking On Heaven's Door) ní ọdún* 2014.  Etomi ti kópa nínú ọ̀pọ̀lọpọ̀ eré oníṣe ó sì ti gba ọ̀pọ̀lọpọ̀ ẹ̀bùn àti àmì ẹ̀ye, títí kan Obìnrin tí ó dára jùlọ nínú Eré Oníṣe ní 2016 Africa Magic Viewers Choice Awards fun *Falling* . 

## Ìgbésí ayé àti ẹ̀kọ́ rẹ̀
A bí Etomi ní Owerri, Ipinle Imo, orílẹ̀ èdè Nàìjíríà, gẹ́gẹ́ bí àbíkẹ́yìn nínú àwọn ọmọ mẹ́ta.   Bàba rẹ̀ jẹ́ ọmọ ogun ti ìran Esan tí a bí ní Ìpínlẹ̀ Edó, nígbà tí ìyá rẹ̀ jẹ́ ọmọ Yorùbá .    Etomi lọ sí Ilé-ìwé Corona ní Victoria Island, ní Ìlú Èkoo, ó sì padà lọ sí ilé ẹ̀kọ́ ti Queen's College . Ní ọmọ ọdún mẹ́tàlá, ó kúrò ní orìlẹ̀ èdè Nàìjíríà lọ sí Ilẹ̀ Gẹ̀ẹ́sì, ó sì gba oyè díplọ́mà nínú iṣẹ́ ọ̀nà ara àti eré orí ìtàgé láti ilé ẹ̀kọ́ City College Coventry ní ọdún 2004.  Ó tún kọ́ ẹ̀kọ́ iṣẹ́ ọnà àti ìṣe ní University ti Wolverhampton ní ọdún 2006.

## Iṣẹ́ ọwọ́ rẹ̀
Àwọn eré oníṣe tí Etomi ṣe ní *The Arbitration*,  *[[The Wedding Party (Fíìmù 2016)|The Wedding Party]]*,   àti *Falling* .  Ìṣe rẹ̀ nínú *Falling* ló mú kí ó gba ẹ̀bùn Africa Magic Viewers' Choice Award fún Obìnrin tó dáa jùlọ nínú eré oníṣe.   Àwọn fíìmù mìíràn tó gbajúmọ̀ tí ó ti fara hàn nínú wọn ni *A Soldier's Story* ní ọdún 2015, *Out of Luck* ní ọdún 2015,  àti *Couple of Days* ní ọdún 2016.  Etomi kópa Shiela ní apá kẹrin àti karùn-ún ti *Shuga*, eré tẹlifíṣọ̀n kan tó dá lórí ìdènà HIV/AIDS .   Ó bẹ̀rẹ̀ sí í kópa gẹ́gẹ́ bí Amaka Obiora, ọlọ́pàá abẹ́lé nínú eré ìwà ọ̀daràn tí Yemisi Wada darí, *LasGidi Cops*, èyí tó bẹ̀rẹ̀ ní oṣù kẹfà ọdún 2016.  Ó tún wà lára àwọn gbajúmọ̀ mẹ́rìnlá tó gbajúmọ̀ kárí ayé ' *Vogue* .  Ní oṣù Kejì ọdún 2022, Etomi ṣe àgbékalẹ̀ orin àkọ́kọ́ rẹ̀ "So Natural". Ní oṣù Kẹwàá ọdún 2023, ó ṣe ìfilọ́lẹ̀ ilé-iṣẹ́ ẹwà rẹ̀ Sanaa Beauty, èyí tí ó dá sílẹ̀ pẹ̀lú Jemima Osunde . 

## Ìgbésí rẹ̀ Nigbá tó ti tójú bọ́
[thumb|Adesua Etomi ati ọkọ [Banky W|Banky W. ni AMVCA 2020]]
Etomi ṣe ìgbéyàwó pẹ̀lú Banky W ní oṣù Kejì ọdún 2017.   Àwọn tọkọtaya náà ṣe ìgbéyàwó ìbílẹ̀ wọn ní ọjọ́ kọkàndínlógún oṣù kọkànlá, ìgbéyàwó ní ilé ẹjọ́ ní ogúnjọ oṣù kọkànlá, àti ayẹyẹ ìgbéyàwó funfun ní ọjọ́ kẹẹ̀ẹ́dọ́gbọ̀n oṣù kọkànlá ọdún 2017, ní Cape Town, South Africa . Ní ìbẹ̀rẹ̀ oṣù kíní ọdún 2021, Etomi àti ọkọ rẹ̀ bí ọmọ àkọ́bí wọn.  Ní oṣù kẹrin ọdún 2021, Etomi àti Banky W sọ̀rọ̀ nípa ìgbéyàwó wọn àti ìṣòro tì wọn kojú pẹ̀lú ìbímọ nígbà tí wọ́n ń sọ̀rọ̀ ní ilé ijọsin  Waterbrook Church.  Ní ọdún 2024, tọkọtaya náà tun kéde ìbí ọmọ kejì wọn lórí Instagram. 

Wọ́n fi ẹ̀yẹ fún Etomi pé ó gba ọmọbìnrin Iretiola Doyle là lọ́wọ́ àwọn tó ń dúnkokò mọ.  Ní oṣù kẹta ọdún 2025, Etomi tan ìmọ́lẹ̀ sí Hyperemesis gravidarum nípa sísọ ìrírí àti ìdojúkọ ara rẹ̀ pẹ̀lú àìsàn náà. Ìṣòtítọ́ àti ìpolongo rẹ̀ mú kí àwọn obìnrin tí wọ́n ní àìsàn tó le koko tí ó ní í ṣe pẹ̀lú oyún máa ń dojú kọ mọ̀ nípa àwọn ìṣòro tí wọ́n ń dojú kọ. 

## Àwọn Fíìmù tí ó ti Kópa

### Fíìmù

### Móhùnmáwòrán

### Eré orí ìtàgé

### Ohùn lábẹ́lẹ̀

## Àwọn ẹ̀bùn àti àwọn ibi tí wọn ti f'orúkọ rẹ̀ sílẹ̀

## Wíwò síwájú si

* Àkójọ àwọn òṣèrébìnrin Nàìjíríà

## Àwọn ìtọ́kasí

### Àwọn Àkíyèsí

### awọn orisun

## Àwọn ìjápọ̀ Ayélujára mìíràn

* Adesua Etomi at IMDb  
Ẹ̀ka:Àwọn ọjọ́ìbí ní 1988
Ẹ̀ka:Àwọn ènìyàn alààyè